CELEX: 32021R0070
Language: lv
Date: 2020-10-23 00:00:00
Title: Komisijas Deleģētā regula (ES) 2021/70 (2020. gada 23. oktobris), ar ko Deleģēto regulu (ES) 2018/1229 attiecībā uz regulatīvajiem tehniskajiem standartiem par norēķinu disciplīnu groza attiecībā uz tās stāšanos spēkā (Dokuments attiecas uz EEZ)

27.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/1
               
            
         KOMISIJAS DELEĢĒTĀ REGULA (ES) 2021/70
         (2020. gada 23. oktobris),
         ar ko Deleģēto regulu (ES) 2018/1229 attiecībā uz regulatīvajiem tehniskajiem standartiem par norēķinu disciplīnu groza attiecībā uz tās stāšanos spēkā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 909/2014 (2014. gada 23. jūlijs) par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012 (1) un jo īpaši tās 6. panta 5. punktu un 7. panta 15. punktu,
         tā kā:
         
                     (1)
                  
                  
                     Komisijas Deleģētajā regulā (ES) 2018/1229 (2) ir noteikti pasākumi norēķinu neizpildes novēršanai un risināšanai un norēķinu disciplīnas veicināšanai. Minētie pasākumi ietver norēķinu neizpildes uzraudzību, kā arī naudas sodu iekasēšanu un sadali par norēķinu neizpildēm. Deleģētajā regulā (ES) 2018/1229 ir precizēti arī iepirkšanas procedūras darbības aspekti.
                  
               
                     (2)
                  
                  
                     Deleģētajai regulai (ES) 2018/1229 jāstājas spēkā 2021. gada 1. februārī.
                  
               
                     (3)
                  
                  
                     Tirgus dalībnieki ir norādījuši, ka Covid-19 pandēmijai ir bijusi nopietna ietekme uz regulatīvo projektu vispārējo īstenošanu un informācijas tehnoloģiju (IT) sistēmu ieviešanu, kas ir nepieciešamas Deleģētās regulas (ES) 2018/1229 piemērošanai. Šajā nepieredzētajā laikā finanšu iestādes koncentrē savus centienus uz efektīvu ārkārtas situāciju plānu īstenošanu, lai nodrošinātu ikdienas operatīvo noturību un kibernoturību, kas ierobežo iestāžu IT spēju īstenot konkrētus sarežģītus projektus, tostarp tos, kuriem ir jāatbilst norēķinu disciplīnas prasībām, kas izklāstītas Deleģētajā regulā (ES) 2018/1229. Šādu prasību piemērošana no CVD, to dalībnieku un klientu puses šādā kontekstā varētu radīt lielāku risku finanšu tirgū, nevis mazināt to. Tādēļ ir lietderīgi dot šīm ieinteresētajām personām vairāk laika, lai pabeigtu nepieciešamos sagatavošanās darbus norēķinu disciplīnas prasību piemērošanai. Ņemot vērā Covid-19 pandēmijas radītās situācijas bezprecedenta raksturu un nepieciešamās sistēmas izmaiņas, kas CVD, to dalībniekiem un klientiem būtu jāveic, lai izpildītu dažādās norēķinu disciplīnas prasības, vēl par vienu gadu ir jāatliek pašreizējā Deleģētās regulas (ES) 2018/1229 stāšanās spēkā.
                  
               
                     (4)
                  
                  
                     Tāpēc būtu attiecīgi jāgroza Deleģētā regula (ES) 2018/1229.
                  
               
                     (5)
                  
                  
                     Šī regula ir balstīta uz regulatīvo tehnisko standartu projektu, ko Komisijai iesniegusi Eiropas Vērtspapīru un tirgu iestāde (EVTI).
                  
               
                     (6)
                  
                  
                     EVTI nav rīkojusi atklātu sabiedrisko apspriešanu, jo tā būtu uzskatāma par ļoti nesamērīgu, ņemot vērā Deleģētās regulas (ES) 2018/1229 spēkā stāšanās atlikšanas darbības jomu un paredzamo ietekmi. EVTI ir ņēmusi vērā tirgus dalībnieku iepriekš sniegto informāciju par gatavību piemērot minēto regulu. Turklāt šajos neparedzētajos apstākļos ir steidzami jānodrošina juridiskā noteiktība attiecībā uz jaunu Deleģētās regulas (ES) 2018/1229 spēkā stāšanās datumu, lai tirgus dalībnieki varētu sagatavoties minētās regulas piemērošanai. Tomēr EVTI ir analizējusi Deleģētās regulas (ES) 2018/1229 spēkā stāšanās atlikšanas potenciālās saistītās izmaksas un ieguvumus un lūgusi saskaņā ar Eiropas Parlamenta un Padomes Regulas (ES) Nr. 1095/2010 (3) 37. pantu izveidotās Vērtspapīru un tirgus nozares ieinteresēto personu grupas konsultāciju. Izstrādājot regulatīvo tehnisko standartu projektu, EVTI ir arī cieši sadarbojusies ar Eiropas Centrālo banku sistēmas locekļiem,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) 2018/1229 42. pantu aizstāj ar šādu:
            
               
                  “42. pants
                  Stāšanās spēkā
                  Šī regula stājas spēkā 2022. gada 1. februārī.”
               
            
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 23. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 257, 28.8.2014., 1. lpp.
         
         
            (2)  Komisijas Deleģētā regula (ES) 2018/1229 (2018. gada 25. maijs), ar ko Eiropas Parlamenta un Padomes Regulu (ES) Nr. 909/2014 papildina attiecībā uz regulatīvajiem tehniskajiem standartiem par norēķinu disciplīnu (OV L 230, 13.9.2018., 1. lpp.).
         
            (3)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).